Lav et referat af nedenstående tekst:

Tekst:
Siden september måned sidste år har et kontrolteam i Jammerbugt Kommune jagtet sociale bedragere. Kontrolteamet blev oprettet som en midlertidig ordning, men på grund af den store succes vil kommunen gøre indsatsen permanent. På elleve måneder har teamet modtaget 78 sager, hvor ni har udløst et tilbagebetalingskrav, ti sager er endt med, at betalingen af de sociale ydelser er stoppet, og otte sager har udløst både et stop af betalingen af ydelser og et tilbagebetalingskrav. I alt har indsatsen sparet kommune og stat 2.069.000 kroner. Teamet har primært koncentreret sig om enlige forsørgere, der modtager ydelser som boligstøtte, kontanthjælp eller andre sociale ydelser, som de ikke har ret til at få. På torsdag skal Økonomiudvalget i Jammerbugt Kommune afgøre, om indsatsen skal gøres permanent.

Referat:
11 måneders indsats mod sociale bedragere i Jammerbugt Kommune har givet pote. I alt har kommunens kontrolteam i den periode afsløret bedrageri for over to mio. kroner.